钦定古今图书集成/明伦汇编/官常典/第748卷 > 钱祚征
## 钦定古今图书集成/明伦汇编/官常典/第748卷 > 钱祚征

按《明外史忠义传》：“祚征字锡吉，掖县人。崇祯中，由乡
举历官汝州知州。汝为流贼往来孔道，土寇又窃据
山中。祚征欲先除土寇，募壮士千人训练，而遣人为
好言招抚，且白昼闭城门以示之，惧寇果不疑。祚征
夜半取间道，直捣其巢，寇方纵酒，陆博遂大败。乃令
民千家立一大寨，有急鸣钲相救援。寇势衰息，其魁”
遂降。十四年正月，李自成骤来寇，祚征乘城守，身中
流矢，益自力守月馀，大风霾，炮炸楼焚，城遂陷，骂贼
而死。汝人立庙祀之。